OzLabs/hebrew-wiki-articles huggingface dataset:
O Ewigkeit, du Donnerwort, רי"ב 60

O Ewigkeit, du Donnerwort (בעברית: הו נצח, מילת רעם), רי"ב 60, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון ה-24 שלאחר חג השילוש הקדוש, ב-7 בנובמבר 1723.

==רקע==
באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר שם מוזיקה בסגנון חופשי ולא דתי.

במאי 1723 התמנה באך לתפקיד מנצח המקהלה ואחראי על המוזיקה בכנסיות המרכזיות בלייפציג. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה הליטורגית, כלומר ימי ראשון וחגים, תוך כמה שנים. עם זאת, בגלל העומס הגדול והקושי בהלחנת יצירות כה רבות, נהג מדי פעם לבצע שוב קנטטות ישנות שלו, לעיתים עם עריכות ושינויים קלים או הרחבות.

קנטטה זו הייתה העשרים ואחת שהלחין באך מאז החל למלא את תפקידו בלייפציג. הקנטטה הקודמת שהלחין היא רי"ב 89.

ב-1863 הוציאה לאור חברת באך את הקנטטה לראשונה, בכרך 12 של פרסומיה.

==מילים ומוזיקה==
סדר הקריאה לאותו יום כולל פסוקים מהאיגרת אל הקולוסים ומהבשורה על-פי מתי בהם מתוארת החזרתה לחיים של בת השר על ידי ישו. הקנטטה בנויה כדיאלוג בין הפחד לבין התקווה בנושא המוות שמצד אחד מרתיע את האדם, אך מצד שני טומן בחובו איחוד עם האל וסיום חיי החטא. האלט מייצג את הפחד, הטנור את התקווה והבס הוא קולו של האל או של הדת. החלק הראשון לקוח ממזמור מאמצע המאה ה-17 של יוהאן פון ריסט (Johann von Rist) ומייצג את הפחד. מיד אחריו מצוטט הפסוק "לִישׁוּעָתְךָ קִוִּיתִי ה'", שמייצג את התקווה. החלק האחרון לקוח ממזמור של פרנץ יואכים בורמייסטר (Franz Joachim Burmeister) והוא מייצג את התקווה כמו גם ציטוט שקודם לו בחלק הרביעי ועונה לדברי הפחד: "אַשְׁרֵי הַמֵּתִים אֲשֶׁר־יָמוּתוּ בָּאָדוֹן".

הקנטטה נועדה לביצוע על ידי סולני אלט, טנור ובס, בליווי מקהלה בת ארבעה קולות, קרן יער, שני אבובים, שני כינורות, ויולה ובאסו קונטינואו. לקנטטה חמישה חלקים:
# כורל ואריה לאלט ולטנור: O Ewigkeit, du Donnerwort (הו נצח, מילת רעם)
# רצ'יטטיב בדואט לאלט ולטנור: O schwerer Gang zum letzten Kampf und Streite (הו צעד כבד לקראת המאבק האחרון)
# אריה בדואט לאלט ולטנור: Mein letztes Lager will mich schrecken (משימתי האחרונה מייראת אותי)
# רצ'יטטיב לאלט ולבס: Der Tod bleibt doch der menschlichen Natur verhasst (המוות שנוא על האדם)
# כורל: Es ist genug (די לי)

==הקלטות==
היצירה הוקלטה במלואה 16 פעמים בהקלטות מסחריות. בין המנצחים שביצעו את ההקלטות ניתן לציין את ניקולאוס הרנונקור (ב-1975), טון קופמן (ב-1998), מסאקי סוזוקי (ב-2000) וג'ון אליוט גרדינר (ב-2000).

==קישורים חיצוניים==

* [http://www.bach-cantatas.com/BWV60.htm פרטי הקנטטה באתר קנטטות באך]
* [http://www.bach-cantatas.com/Texts/BWV60-Heb1.htm טקסט הקנטטה באתר קנטטות באך (בתרגום לעברית)]

==הערות שוליים==

קטגוריה:קנטטות מאת יוהאן סבסטיאן באך
כמטרייל

פסי התעבות מעל אזור עם תנועת מטוסים מרובה
כמטרייל (באנגלית: Chemtrail) היא תאוריית קשר לא מוכחת, לפיה מטוסים מרססים חומרים כימיים או ביולוגיים מזיקים באמצעות פסי התעבות, והדבר מוסתר מהציבור. טענות אלה נדחו על ידי הקהילה המדעית.

תומכי התאוריה טוענים שבשנת 1995 חל שינוי בפסי ההתעבות, ומציגים מדי פעם צילומים המנסים להוכיח טענה זו ובהם למשל נראים פסי התעבות רגילים המתפוגגים מהר ופסי התעבות אחרים אשר נשארים זמן ממושך באוויר. לטענתם, החומרים המפוזרים בפסי ההתעבות גורמים למניפולציה פסיכולוגית, שליטה באוכלוסייה, שינוי מזג אוויר באמצעות החזרת קרינת השמש, מחלות בדרכי נשימה ובעיות בריאות אחרות, וכן לוחמה ביולוגית או כימית.

בשל הפופולריות של תאוריית קשר זו, גורמי ממשל במדינות רבות מקבלים פניות מהציבור הדורשים הסברים לתופעה. מדענים ופקידי ממשל ברחבי העולם נאלצים להסביר שוב ושוב את העובדה שפסי ההתעבות של מטוסים הם פליטה נורמלית של אדי מים דחוסים, הנוצרת בגובה של 5 עד 16 קילומטרים.

==תולדות המונח==
המונח כמטרייל (באנגלית: chemtrail) הוא הלחם בסיסים באנגלית של chemical (חומרים כימיים) ו-contrail (פס התעבות).

בשנת 1996 פורסם מאמר של חיל האוויר האמריקאי ובו רעיונות לשינוי מזג אוויר. בתגובה טענו מספר גורמים שחיל האוויר האמריקאי מרסס את אוכלוסיית ארצות הברית בחומרים מסוכנים. הכחשות גורמי הצבא לא עזרו, והשמועה המשיכה להתפשט, בעיקר בתוכניות לילה ברדיו.

בתחילת שנות ה-2000 הוקמו אתרי אינטרנט המוקדשים לנושא זה. בדרך כלל תומכי תאוריית כמטריילס הם אנשים העוינים את הממסד וחשדנים כלפי ממשלת ארצות הברית. ב-2009, המוזיקאי פרינס דיבר בראיון טלוויזיוני על התאוריה, מה שהיה לאחד האזכורים הבולטים במדיה זו.

בסקר משנת 2011 שנערך בארצות הברית, קנדה והממלכה המאוחדת, 2.6% מהנשאלים אמרו שהם מאמינים בתאוריית הכמטריילס, ו-14% מאמינים בה באופן חלקי.

==טענות לקיום כמטריילס==
מטוס משאיר פסי התעבות מעל אנטארקטיקה
במספר מקרים ניסו תומכי התאוריה להוכיח את נכונותה, אך לא צלחו במשימתם.

בשנת 2001 ניסה חבר הקונגרס האמריקאי דניס קוסיניץ' להעביר הצעת חוק האוסרת על לוחמת חלל, הכוללת גם איסור על שימוש בכמטריילס. בוועדת הקונגרס שונה נוסח ההצעה כך שלא יכיל את המילה "כמטריילס", ולאחר מכן ההצעה נפלה ולא עלתה שוב להצבעה.

בשנת 2007 נטען בתוכנית תחקירים בטלוויזיה בלואיזיאנה שקיים ריכוז גבוה של בריום בפסי ההתעבות. בדיקה חוזרת העלתה שחלה טעות במדידה, והריכוז הוא נמוך ונורמלי.

==תגובות בקהילה המדעית==
הקהילה המדעית דוחה את תאוריית הכמטרייל. עשרות מאמרים פורסמו בכתבי עת מדעיים המסבירים את תופעת פסי ההתעבות ושוללים את הטענות של תומכי התאוריה.

פטריק מיניס, מדען אטמוספירה של נאס"א, אמר בראיון שההיגיון אינו מניא את חסידי כמטרייל: "אם אתה מנסה לדבר עם האנשים האלה בהיגיון ולהפריך את הטענות שלהם, אז הם אומרים - 'ובכן, גם אתה חלק מהקנוניה'."

האסטרונום בוב ברמן אפיין את תאוריית כמטרייל כדוגמה קלאסית של כישלון ביישום העיקרון "תערו של אוקאם". הוא אמר: "במקום להבין את העיקרון הפשוט לפיו פסי ההתעבות מורכבים מאדי מים קפואים, הם מעדיפים לחשוב שמדובר בתופעה סודית שבה מעורבים 40,000 טייסים של חברות מסחריות ובקרי טיסה שמטרתם היא להרעיל את הילדים שלהם."

==קישורים חיצוניים==

* 
* 
* 
* 

קטגוריה:תאוריות קשר
קטגוריה:עננים
אביחי אפל

הרב אביחי אפל
הרב אביחי אפל הוא רבה של פרנקפורט.

==ביוגרפיה==
יליד ירושלים, בוגר ישיבת מרכז הרב ומכון מאיר. הוסמך לרבנות וניהל במשך שלוש שנים כולל אברכים בשם "תורה מציון".

הרב אפל עסק בתפקידים רבניים ובמיזמי קירוב נוער של קונגרס הקהילות האורתודוקסיות ברוסיה, ובפעולות קירוב בקרב יוצאי רוסיה בגרמניה.

בשנת 2005 התמנה כרבה של העיר דורטמונד והניח מחדש את התשתית לקיומה של קהילה ומוסדות אורתודוקסיים בעיר.

החל משנת 2008 מכהן אפל כיו"ר ועידת הרבנים האורתודוקסיים בגרמניה, ובראשית מרץ 2016 נבחר פה אחד על ידי 17 חברי ועד הקהילה בפרנקפורט כרבה של העיר. המינוי נתקל בהתנגדות של גורמים בקהילת חב"ד המקומית שהאשימו את אפל בפשרנות.

==קישורים חיצוניים==

*
*Alexander Völkel, "[http://nordstadtblogger.de/47845 Den Dortmunder Rabbiner Avichai Apel zieht es im Sommer nach Frankfurt: Gewaltiger Karrieresprung – „Aber ich weine“]", 21. Mai 2016, Nordstadtblogger 
*[http://www.kolhazman.co.il/ כל הזמן]: [http://www.kolhazman.co.il/141944 בתרועת שפר ובקבלת עול: הכתרת רבה של פרנקפורט], א' באלול תשע"ו

==הערות שוליים==

קטגוריה:רבנים אורתודוקסים גרמנים
קטגוריה:רבנים ישראלים
קטגוריה:בוגרי ישיבת מרכז הרב
קטגוריה:בוגרי מכון מאיר
קטגוריה:פרנקפורט: רבנים
עקרונות הרפואה הפנימית של הריסון

עטיפת הספר במהדורה העברית מס' 17
עקרונות הרפואה הפנימית של הריסון (או: הריסון, עקרונות הרפואה הפנימית; באנגלית: Harrison's Principles of Internal Medicine) הוא ספר לימוד אמריקאי לרפואה פנימית. הספר נחשב לאחד הסמכותיים בתחומו ומקובל להתייחס אליו כספר הנודע ביותר בעולם הרפואה. הספר קרוי על שם טינסלי ראנדולף האריסון, רופא פנימאי והעורך הראשי של חמש המהדורות הראשונות.

הספר שמהדורתו הראשונה ראתה אור ב-1950 נדפס במהדורות רבות ומתעדכנות. מהדורתו העדכנית ביותר היא המהדורה ה-21 שנדפסה באנגלית בשנת 2022 על ידי בית ההוצאה לאור מקגרו-היל (McGraw-Hill Education) ומופיעה בשני כרכים. לצד הספר מופיעה בדרך כלל מהדורה מרוכזת שלו כספרון הדרכה בפורמט נוח לנשיאה.

למרות ייעודו של הספר לכל רופא, הוא פופולרי במיוחד בקרב רופאים צעירים, מתמחים וסטודנטים לרפואה.

החל מהמהדורה ה-6 באנגלית, כריכת הספר תמיד מכילה סמל של אור עגול ובוהק. סמל זה נועד לייצג את זווית המטופל כאשר הוא נבדק באמצעות אופתלמוסקופ (מכשיר המאיר לתוך עינו של המטופל). סימול זה נועד להזכיר לקורא כיצד האור שהוא הידע מאפשר לרופא לאבחן ולטפל טוב יותר במחלות השונות הפוגעות באדם<ref></ref>. 

==מהדורה עברית==
* אנתוני פאוסי [ואחרים] (עורכים), הריסון: מדריך עקרונות הרפואה הפנימית; עורך ויועץ מדעי: יהודה שיינפלד; תרגום: מירב ברזילי [ואחרים]; ייעוץ רפואי: מאיר מועלם, מהדורה עברית יז, תל אביב: דיונון, 2011.

==קישורים חיצוניים==
* 

== הערות שוליים ==

קטגוריה:ספרי לימוד
קטגוריה:ספרי הדרכה אמריקאיים
קטגוריה:רפואה פנימית
קטגוריה:ספרי 1950
קטגוריה:מקורות מידע ברפואה
יוסף אלנקווה

הרב יוסף אלנקווה (נולד בג' בטבת תשי"ט) הוא מחבר ועורך ספרים. שימש כרב האזורי של גוש קטיף.

==ביוגרפיה==
נולד לסוזן ולרבי חיים בנו של רבי עמרם בנו של רבי מסעוד. 

למד בישיבה התיכונית 'אור עציון' במרכז שפירא אצל הרב חיים דרוקמן, ולאחריה למד בישיבת מרכז הרב אצל הרב צבי יהודה הכהן קוק והרב אברהם אלקנה שפירא בין השנים תשל"ו-תשמ"ב. היה מקורב מאוד לרב מרדכי אליהו.

בשנת תשמ"ב נקרא לכהן כרב היישוב כפר דרום שבגוש קטיף. במשך כ-30 שנה כיהן בתפקידים שונים, כרב יישוב וכרב אזורי של חבל עזה עד לתום תקופת תוכנית ההתנתקות.

במשך למעלה מעשור הוא עונה לאלפי שאלות באתרי אינטרנט, בהם אתר מורשת ואתר כיפה.

הוציא לאור סידורים בנוסח יהדות מרוקו. כיום משמש כראש הכולל שליד ישיבת הדרום.

נשוי לשושנה ואב לשבעה. מתגורר ביישוב יד בנימין.

==חיבוריו==
*מפי אליהו - אוצר דברי תורה וחכמת חיים משולבים עם סיפורים ומעשיות ששמע מפי הרב מרדכי אליהו, תשע"א.
* ערך והוציא לאור את ספרו של הרצי"ה קוק קניין תורה - על מסכת אבות.
*דרך התורה - הלכות שבת - פסקי דינים בהלכות שבת על פי שיטת הבן איש חי והרב מרדכי אליהו.
*דרך התורה - הלכות קריאת התורה - פסקי דינים ומנהגים על פי שיטת הרב מרדכי אליהו.
* אגרות חמדה - לקט אגרות ואמרים בנושא השמיטה - אגרות ומאמרים בהלכה ובמחשבה בנושא השמיטה שנלקטו מכתבי הרב קוק שנדפסו ושבכתב יד, בתוספת מאמרים ומכתבים של בנו הרצי"ה בעניין הלכות שנת השמיטה וחיבתה. ליקט וערך: הרב יוסף אלנקווה, ירושלים, תשמ"ז (מהדורה נוספת: יד בנימין, תשס"ח)
*מילין חדתין - ביאור לספר "ראש מילין" של הרב אברהם יצחק הכהן קוק.
* בן פורת יוסף - ספר ובו שאלות ותשובות הלכתיות.

==קישורים חיצוניים==
* [http://shut.moreshet.co.il/advancedSearchResult.asp?i=0&nop=20&WholeWord=0&aw=&shut=&rabonim=10090 למעלה מחמש אלף תשובות] באתר מורשת.
* [http://www.kipa.co.il/ask/rav/הרב-יוסף-אלנקווה/page/10 למעלה ממאה תשובות] באתר כיפה.
* [http://www.meirtv.co.il/site/rabbis.asp?rabbi=3821 שיעוריו] באתר ערוץ מאיר.
* [http://www.yeshiva.org.il/midrash/?orderby=625 שיעוריו] באתר ישיבה.
* [https://www.youtube.com/@user-pn9st6dv6t/videos שיעוריו], בערוץ היוטיוב
* [https://www.youtube.com/channel/UCMrFOFUDGVqNfWt883UbE8g שיעוריו] בערוץ היוטיוב הישן.
* 
* [https://www.kipa.co.il/חדשות/דעות/לזכרו-של-ר-אברום/ לזכרו של ר' אברום], אתר כיפה
* 
* אתר ערוץ 7, [https://www.inn.co.il/tags/%D7%94%D7%A8%D7%91_%D7%99%D7%95%D7%A1%D7%A3_%D7%90%D7%9C%D7%A0%D7%A7%D7%95%D7%95%D7%94 כל הכתבות על הרב יוסף אלנקווה]

קטגוריה:בוגרי ישיבת מרכז הרב
קטגוריה:גוש קטיף: רבנים
קטגוריה:רבני מועצות אזוריות
קטגוריה:יד בנימין: רבנים
קטגוריה:תלמידי הרצי"ה קוק
קטגוריה:תלמידי הרב אברהם אלקנה שפירא
קטגוריה:תלמידי הרב שאול ישראלי
קטגוריה:רבנים מרוקאים ישראלים
קטגוריה:מחברי ספרות תורנית
קטגוריה:מחברי ספרי שו"ת
קטגוריה:כפר דרום: אישים
תמונת מעצר

דיוקן עצמי של [[אלפונס ברטיון שפיתח סוג זה של תמונות, 22 באוגוסט 1900]]
תמונת מעצר היא תצלום של אדם, המצולם בדרך כלל עם מעצרו. המטרה המקורית של תמונה זו היא לאפשר זיהוי על ידי הקורבנות והחוקרים, כלפי מעשי עבר וכלפי מעשי עתיד. עם זאת, בזמן האחרון החלו יזמים בארצות הברית בתעשיית תמונות המבוססת על סוג צילום זה .

צילום פושעים החל בשנות ה-40 של המאה ה-19, כמה שנים לאחר המצאת הצילום. אך רק ב-1888 קצין המשטרה הצרפתית אלפונס ברטיון הכניס את סוג הצילום לתהליך הטיפול הסטנדרטי בפושעים.

== תיאור ==
תמונת מעצר טיפוסית בדרך כלל כוללת שני חלקים, תמונה אחת מהצד ואחת מלפנים. תמונות אלו בדרך נשמרות בתוך מאגר תמונות שמטרתו לסייע בקביעת זהותו של עבריין. במקרים מסוימים, תמונות אלו עשויות להתפרסם בכלי התקשורת.

== כרזות מבוקשים ==
כרזת מבוקשים של ה-[[FBI הכוללת תמונת מעצר]]
בכרזות מבוקשים משולבת לעיתים קרובות תמונת מעצר של הפושע המבוקש, המתבססת על מעצרים קודמים של המבוקשים, כדוגמת רשימת עשרת הנמלטים המבוקשים ביותר על ידי ה-FBI.

== שימוש בקרב אוכלוסייה שאינה פושעת ==
למרות ההקשר האסוציאטיבי עם פושעים, תמונות מעין אלו נמצאות גם בשימוש אזרחי ללא הקשר פלילי. למשל תמונת פרופיל של האדם עבור רישיון נהיגה, תעודת זהות, דרכון, או תחקיר ביטחוני. גם בספרי שנה ותמונות מחזור נהוג להשתמש בתמונות כאלו, צילום זה הוא צורה נוחה לתמונה קטנה של האדם המאפשרת זיהוי של האדם המצולם על ידי הכללת תווי פניו והשמטת יתר הגוף.

אוספים של תמונות פרופיל שימשו משטרים טוטליטריים, כמו למשל גרמניה המזרחית הקומוניסטית, והפול פוט שבקמבודיה. פעילי ליברטריאניזם אזרחי התריעו שקיום של מערכת זיהוי תווי פנים מאסיבית בידי השלטון עלול לאפשר משטר דיכוי ומעקב המונים.

==קישורים חיצוניים==

קטגוריה:סדר דין פלילי
קטגוריה:תעודות
קטגוריה:צילום
ירון ארזי

ירון ארזי (נולד ב-24 בדצמבר 1969) הוא תסריטאי, במאי, עורך תסריט ויוצר טלוויזיה ישראלי.

==ביוגרפיה==
ארזי שימש בין השנים 1998–2000 כמנהל מחלקת הפרומו של ערוץ הספורט. בין השנים 2000–2001 שימש כמנהל קריאטיבי במחלקת הפרומו של שידורי קשת. במהלך השנים 2002–2003 שימש כמנהל משותף של מחלקת הפרומו של ערוץ 10. בשנים 2003–2006 שימש כמנהל הפקות מקור של ערוץ פוקס קידס/ג'טיקס. 

ארזי שימש כעורך תסריט ובמאי חוצים של הסדרה "האי" וכן כעורך תסריט של הסדרה "גאליס". בשנת 2007 שימש כיוצר של קומדיית המצבים לילדים "לה לה לנד". בשנת 2008 שימש כבמאי הסדרה "לא לפני הילדים". בשנת 2010 שימש כעורך תסריט של הסדרה "עספור". באותה שנה יצר את הסדרה "הקרמבויז". 

בשנים 2010–2011 שימש כבמאי ויוצר שותף של הסדרה "השועלים". בשנים 2013–2016 שימש כבמאי ועורך תסריט של הסדרה "פצועים בראש". בין השנים 2014–2016 יצר עבור ערוץ זום את הסדרה "מועדון החנונים". בשנת 2015 שימש כיוצר הסדרה "שוסטר ושוסטר". 

בשנת 2016 יצר וכתב עבור ערוץ ניקלודיאון בהוט את הסדרה "נעלמים". בשנת 2018 פורסם כי הוא עובד על עונה שלישית לסדרה שתעלה בספטמבר 2019. בשנים 2016–2017 שימש כעורך תסריט הסדרה "מפלצות קטנות", בזכיינית ערוץ 2, רשת. 

בשנת 2018 יצר עבור ערוץ KidZ בהוט את קומדיית המצבים "טרנינג".

בשנת 2020 יצר את הסדרה "הבאר" לערוץ כאן חינוכית.

בשנת 2022 יצא הסרט "הסיפור שלנו", אותו ביים. באותה שנה יצר עבור כאן חינוכית את הסדרה "שלי הכובשת". כמו כן ערך את הסדרה "בעלת החלומות" וביים את הסדרה "מתוקים". 

בשנת 2023 יצר יחד עם ליאור ירון את סדרת הנעורים "מה הבעיה?".

ארזי גם מרצה לתסריטאות בבית הספר סם שפיגל לקולנוע ולטלוויזיה.

==קישורים חיצוניים==

קטגוריה:תסריטאים ישראלים
קטגוריה:במאים ישראלים
קטגוריה:אנשי טלוויזיה ישראלים
קטגוריה:בוגרי תיכון אלון (רמת השרון)
קטגוריה:זוכי תחרות פרסי הטלוויזיה לילדים ולנוער: תסריטאים
קטגוריה:ישראלים שנולדו ב-1969
לוריס שלוח

לוריס שלוח או לוריס זעיר (שם מדעי: Loris; מכונה גם לוריס קטן או לוריס דק) הוא סוג של טרום-קוף במשפחת הלוריסיים. בסוג זה שני מינים: לוריס שלוח אדום (L. tardigradus) ולוריס שלוח אפור 
(L. lydekkerianus) והוא נפוץ בהודו ובסרי לנקה ביערות גשם טרופיים, ביצות וכו'.
הלוריס הזעיר מבלה את רוב חייו על העצים (ארבוראלי) ונע על הענפים בתנועות איטיות ומדויקות.

ללוריס השלוח תוחלת חיים של כ-15 שנים והוא בעל חיים לילי. תזונתו היא בעיקר חרקים, זוחלים, גבעולים, עלים ופירות.
שמות בשפות המקומיות: Kaadu Paapa ("תינוק יער") בקאנדה, Kutti thevangu בטמילית, ו- Unahapuluwa בפי תושבי סרי לנקה.
== טקסונומיה ==
ישנם שני מינים מוכרים בסוג לוריס שלוח:
* לוריס שלוח אדום (Red slender loris, Loris tardigradus)
* לוריס שלוח אפור (Gray slender loris, Loris lydekkerianus)
== סיכונים ==
לפי ביולוגים, פעילות של ציד בלתי חוקי הובילה לירידה קבועה באוכלוסיית הסוג בטאמיל נאדו (במערב המדינה ישנן פעילויות נמרצות למאבק בתופעה זו). תושבים מקומיים תמיד האמינו שלחלקי איבריו של הלוריסים השלוחים יש תכונות רפואיות או קסומות- עובדה זאת תרמה רבות לירידה באוכלוסייה. בנוסף, הלוריסים השלוחים מוברחים בצורה בלתי חוקית, כחלק משוק חיות המחמד האקזוטיות.
כמו כן, הרס של יערות גשם טרופיים תורם כמובן גם כן להידלדלות האוכלוסייה
.

== גלריה ==
<gallery mode="packed" heights="130" perrow="4">
File:Sri Lankan Slender Loris 1.jpg|לוריס שלוח אדום
File:Slender loris by N A Nazeer.jpg|לוריס שלוח אפור
</gallery>

==קישורים חיצוניים==

==הערות שוליים==

קטגוריה:בעלי חיים שתוארו ב-1796
קטגוריה:לוריסיים

קטגוריה:טקסונים שתוארו בידי אטיין ז'ופרואה סנט-אילר
עונת 1958/1959 בליגה הלאומית בכדורסל

עונת 1958/1959 בליגה הלאומית בכדורסל הייתה העונה החמישית של הליגה. הליגה כללה 12 קבוצות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו מכבי קריית מוצקין והפועל גבעת ברנר. העונה הסדירה החלה ב-19 בדצמבר 1958 הסתיימה ב-8 בינואר 1960 בניצחון של מכבי תל אביב בפעם החמישית ברציפות.

זו הייתה עונה יוצאת דופן מבחינת אורכה, כאשר היא נמשכה כ-13 חודשים והסתיימה רק בינואר של 1960, בעיקר עקב התחשבות במשחקיה של נבחרת ישראל בכדורסל שחזרה לשחק באליפות אירופה לאחר 6 שנות היעדרות מהמפעל האירופי.

בהתאם לתוצאות העונה הפועל גבעת ברנר ומכבי חיפה ירדו ליגה.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב ||22||20||2||1423||1071||352||42
|-
|2||הפועל תל אביב||22||18||4||1465||1178|| 287||40 
|-
|3||הפועל חיפה||22||17||5||1535||1310||225||39
|-
|4||הפועל משמר העמק||22||15||7||1352 ||1218||134||37 
|-
|5||הפועל חולון||22||14||8||1404||1334||70||36
|-
|6||הפועל ירושלים||22||9||13||1321 ||1427||106-||31
|-
|7||מכבי קריית מוצקין||22||8||14||1205||1304||99-||30
|-
|8||מכבי דרום תל אביב||22||7||15||1108||1211||103-||28
|-
|9||מכבי ירושלים||22||9||13||1328||1368||40-||28
|-
|10||הפועל אשדות יעקב||22||6||16||1145||1375||230-||28 
|-bgcolor=#ffcccc
|11||הפועל גבעת ברנר||22||5||17||1455||1620||165-||27 
|-bgcolor=#ffcccc
|12||מכבי חיפה||22||4||18||1087||1412||325-||26
|}

== ראו גם ==

* גביע המדינה בכדורסל 1958/1959

==קישורים חיצוניים==
* [http://basket.co.il/history.asp?cYear=1959&lang= מידע מאתר מנהלת הליגה]
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/31 עמודים 60-61]

קטגוריה:1958 בישראל: ספורט
קטגוריה:עונות בליגה העליונה בכדורסל בישראל
קטגוריה:1959 בישראל: ספורט
קטגוריה:תחרויות כדורסל ב-1958
קטגוריה:תחרויות כדורסל ב-1959
פוארטו ואיארטה

פוארטו ואיארטה (בספרדית: Puerto Vallarta) היא עיר ומועצה אזורית במדינת חליסקו במקסיקו. פוארטו ואיארטה היא עיר קיט והיא שוכנת על חוף מפרץ באיה דה בנדרס במערב חליסקו ובקרבת הגבול עם נאיאריט. בעיר מתגוררים 255,681 תושבים (נכון ל-2010), ובמטרופולין שלה מתגוררים 379,886 תושבים (נכון ל-2010).

==היסטוריה==
ראשיתה של פוארטו ואיארטה הוא בכפר דייגים קטן בשם לאס פניאס דה סנטה מריה דה גואדלופה. בשלב מסוים במאה ה-19 התפתח בכפר נמל קטן ששירת מכרות כסף ועיירות במערב חליסקו, כמו מסקוטה וסן סבסטיאן דל אואסטה. פתיחת הנמל גרמה לגדילת אוכלוסיית הכפר, אך עדיין הוא היה יישוב קטן יחסית. הגידול באוכלוסייה נמשך בסוף המאה ה-19 ובתחילת המאה ה-20, ו-1918 הפך היישוב למועצה אזורית בפני עצמו ושמו שונה לפוארטו ואיארטה (מילולית: "נמל ואיארטה") כהוקרה לאיגנסיו ואיארטה, מושל חליסקו באותה העת.

כעבור מספר שנים התדלדלו מכרות הכסף והכלכלה המקומית החלה להסתמך על חקלאות. במלחמת קריסטרו, מרד עממי מצד הכנסייה הקתולית ותומכיה שהתנגדו למדיניות החילונית והאנטי-דתית של ממשלת פלוטארקו אליאס קאייס שפרץ ב-1926, השתלטו תומכי הכנסייה על פוארטו ואיארטה פעמיים ונהדפו על ידי כוחות הממשלה כל פעם.

בשנות ה-30 שופרו התשתיות ודרכי הגישה אל העיירה והחלה להתפתח בה תעשיית תיירות, אך היא נותרה אלמונית למדי במקסיקו ומחוצה לה. העיירה התפרסמה מאוד בעקבות צילומי הסרט האמריקאי ליל האיגואנה ב-1964 והפכה ליעד תיירותי פופולרי, וכמו כן משכה מהגרים מארצות הברית ומקנדה. תעשיית התיירות תרמה לפיתוח העיירה והיא קיבלה מעמד של עיר ב-1968.

העיר התפתחה וגדלה בצורה דרסטית בעשורים הבאים, אם כי היא ירדה במידה מסוימת מגדולתה החל משנות ה-80 כשממשלת מקסיקו החלה לפתח אזורי תיירות נוספים במדינה, ובייחוד בקנקון.

ארצות הברית מקיימת סוכנות קונסולרית בעיר, בנוסף לשגרירות ארצות הברית במקסיקו סיטי

==תחבורה==
 
את העיר משרת נמל התעופה הבינלאומי ליסנסיאדו גוסטבו דיאס אורדס (יאט"א: PVR) , המציע טיסות ליעדים במקסיקו, צפון אמריקה ואירופה.

==ערים תאומות==
* 
* 

==קישורים חיצוניים==

* 
* 

==הערות שוליים==

קטגוריה:מקסיקו: ערים
קטגוריה:מקסיקו: ערי חוף
קטגוריה:מקסיקו: ערי נמל
קטגוריה:יישובים שהוקמו ב-1851
יצחק ברייטר

רבי יצחק ברייטר היה מרבני ברסלב בפולין.

התגורר בלובלין. בחורף תרס"ה, 1905, מצא את הספר ליקוטי מוהר"ן והתוודע לתורת ברסלב. לקראת ראש השנה תרס"ו נסע לאומן והיה אחד הראשונים שבא לשם מפולין. כשחזר התחיל להפיץ את תורת ברסלב, ונסע לאומן כעשר פעמים. כונה "ר' יצחק". 

החל מתרפ"ו, 1926, לא הצליח להיכנס לברית המועצות ובעקבות כך הקים "קיבוצים" של חסידי ברסלב בוורשה ואחר כך בישיבת חכמי לובלין. לפרנסתו עבד כמנהל חשבונות בוורשה. כשפרצה מלחמת העולם השנייה נכלא בגטו ורשה. הגרמנים ראו בו אחד ממנהיגי היהודים, "יודן פיהרר", ולכן היה בין הראשונים ששולחו לטרבלינקה, עם רבנים נוספים, ושם נספה.

חיבר ספר בשם חלוקי הנחל.

==קישורים חיצוניים==
* [http://forum.eip.co.il/forum_posts.asp?TID=1486&PID=5394&SID=b6cee7ec77256fbca5393e9932162977&title=מה-היה-הסדר-יום-שהיה-לר-יצחק-ברייטר-מגדולי-חסידי-ברסלב-בפולין-לפני-השואה#5394 מה היה הסדר יום שהיה לר' יצחק ברייטר מגדולי חסידי ברסלב בפולין לפני השואה?], אתר ברסלב (בעברית)
* [http://www.tapuz.co.il/blogs/viewentry/1429504 שיר ידידות מהרב רבי יצחק ברייטער זצ"ל הי"ד], בלוג תפוז (בעברית)
* [http://toratcha.com/?p=1679 נחמו נחמו עמי – תפקיד מנהיגי הדור האמיתיים / הרב יצחק ברייטר]
* 

קטגוריה:רבנים פולנים
קטגוריה:רבני ברסלב
קטגוריה:ילידי 1886
קטגוריה:נפטרים ב-1943
אבא בר אחא בר סלא מכפרי

אַבָּא בַּר אַחָא בַּר סַלָא מִכַּפְרֵי היה אבי משפחת אמוראים שחי בבבל במאה השנייה והשלישית.

את עירו, כפרי, זיהה אדולף נויבאואר עם עכברא שעל גדתו המערבית של החידקל בין סאמרא לבגדאד.

במקורות אחדים הוא מוזכר בקידומת הרבנית רב אבא בר אחא, אך אין מקור לכך שהיה רב ולא נמסרו שמועות בשמו. יש הסבורים שהשם סלא הוא שם לוואי וכינוי לשם אחא, במקורות אחדים מופיע שם אביו כ"אחא סלא" בלי ההפרדה הדורית "בר סלא", ובמקורות אחרים הפכה הפרדה זו לשם אחד, ברסלא, וממנו כרסלא.

==משפחתו==
מן התלמוד הבבלי עולה שאבא בר אחא היה מצאצאי שמעה, אחיו של דוד המלך.

התלמוד מונה את חמשת בניו המפורסמים:
* רבי חייא הגדול
* איבו - אביו של רב, רב המוזכר לעיתים בגמרא בפני עצמו
* חנה - אביו או סבו של רבה בר בר חנה
* רב שילא
* מרתא

לאבא בר אחא היו שתי נשים, ששמן אינו ידוע, אחת מהן אמו של רבי חייא והשניה אמו של איבו. לאמו של רבי חייא הייתה בת מנישואים קודמים, ולפי חלק מהפירושים שמה של הבת היה 'אימא'. איבו התחתן איתה, והיא ילדה לו את האמורא המפורסם רב.

==לקריאה נוספת==
<div class="mw-content-ltr">
* Shulamis Frieman, Abba bar Acha bar Sallah of Kafri, in: Who's Who in the Talmud. Northvale N.J: Jason Aronson; 1995. p.6 
</div>

==קישורים חיצוניים==
* 
* 
* 
* 

==הערות שוליים==

קטגוריה:משפחת רבי חייא
קטגוריה:דור המעבר לאמוראי בבל
רמת ארמניה

H. F. B. Lynch]]
רמת ארמניה היא רמה בחלק הצפוני של המזרח התיכון.  

רוב שטחה של הרמה מהווה כיום את מזרח טורקיה, אך הרמה משתרעת גם במדינות נוספות: ארמניה, מערב איראן, דרום גאורגיה, ומערב אזרבייג'ן. החלק הצפון מזרחי של הרמה ידוע גם בשם הקווקז הקטן.

לאורך ההיסטוריה האזור יושב בעיקר על ידי ארמנים, אך גם על ידי גאורגים ואשורים. אזור זה ידוע עוד מהעת העתיקה כאזור מרכזי בהיסטוריה של הארמנים. במהלך ימי הביניים, שבטים טורקמנים נדדו לאזור והתיישבו במספרים גדולים ברמת ארמניה. מרבית הארמנים בחלקו המערבי של האזור (מזרח טורקיה של ימינו) הושמדו בזמן רצח העם הארמני ב-1915. במקביל, הושמדו גם האשורים במערב הרמה כחלק מרצח העם האשורי.

כיום האזור מאוכלס בעיקר על ידי ארמנים, טורקים, כורדים, אזרים וגאורגים.
== גאוגרפיה ==
המפה הפוליטית של האזור
השטח הכולל של הרמה הוא כ-400,000&#x20;קמ"ר. ברמת ארמניה הייתה פעילות וולקנית נרחבת, וקיימים בה מספר הרי געש כבויים או רדומים: הר אררט המתנשא לגובה של 5,137 (הנקודה הגבוהה ביותר ברמה), הר ארגץ בארמניה ועוד.

[[הר ארטוס ואגם ואן במבט מהאי אקדאמאר]]

==קישורים חיצוניים==

* 

קטגוריה:קווקז: גאוגרפיה
קטגוריה:ארמניה: גאוגרפיה
קטגוריה:איראן: רכסי הרים
מולוקו

רושין מרפי בהופעה בחיפה, 2005
מוֹלוֹקוֹ (Moloko) היה צמד מוזיקלי אנגלי-אירי משפילד, אנגליה, שפעל בשנות ה-90 של המאה ה-20 ובתחילת העשור הראשון של המאה ה-21, וכלל את הזמרת רושין מרפי והמפיק המוזיקלי מארק בריידון .

המוזיקה של מולוקו תוארה כ"דאנס אלטרנטיבי" וטריפ הופ, כמו גם דאנס-פופ, "פופ נסיוני" , ו"אלקטרופופ" .

== תולדות ההרכב ==
מולוקו הוקמה בשנת 1994, כאשר לרושין מרפי לא היה עדיין ניסיון מקצועי כזמרת. מארק בריידון עבד קודם לכן כמפיק מוזיקלי בשנות ה-90 עם מוזיקאים כגון בוי ג'ורג' ו"קברט וולטייר" (Cabaret Voltaire). מרפי ובריידון הכירו באותה שנה במסיבה בשפילד, כאשר מרפי ניגשה אליו עם משפט הפתיחה: "אתה אוהב את הסוודר הצמוד שלי? תראה איך הוא מתאים לגוף שלי!" ("!Do you like my tight sweater? See how it fits my body"). שאלה זו הפכה לשמו של אלבום הבכורה שלהם, שהוקלט בזמן שמרפי ובריידון החלו לצאת יחד. השם "מולוקו" בא ממשקה החלב מלא בסמים, "מולוקו פלוס" , ברומן תפוז מכני מאת אנתוני ברג'ס, המבוסס על המלה הרוסית לחלב "מולוקו" (молоко).

הלהקה חתמה בתקליטי אקו והוציאה את הסינגל "?Where Is the What If the What Is in the Why". בשנת 1995 יצא אלבום הבכורה של הלהקה, "?Do You Like My Tight Sweater" . לאחר שיצא, יצאה הלהקה לסיבוב הופעות עם להקת פאלפ.

הסינגל "Fun for Me" נכלל בפסקול הסרט באטמן ורובין והושמע רבות ברדיו וב-MTV. הוא הגיע למקום הרביעי במצעד הדאנס האמריקני.

לאחר שמולוקו סיימה את סיבוב ההופעות, הם בנו אולפן ביתי והקליטו את אלבומם השני "I Am Not a Doctor" , שיצא בשנת 1998 בבריטניה. האלבום לא נחל הצלחה והגיע למקום ה-64 בלבד במצעד האלבומים הבריטי. עם זאת, רמיקס של בוריס דלוגוש לסינגל השלישי מהאלבום, "Sing It Back" , שבמקור לא הצליח להגיע ל-40 הגדולים במצעד הסינגלים הבריטי, הפך ללהיט ענק והגיע למקום הרביעי במצעד הבריטי ולמקום הראשון במצעד הדאנס האמריקני.

בשנת 2000 יצא אלבומם השלישי "Things to Make and Do" והגיע למקום השלישי במצעד האלבומים הבריטי. הסינגל הראשון מתוכו, "The Time Is Now" , היה ללהיטם הגדול ביותר, כשהגיע למקום השני במצעד.

בשנת 2003 יצא אלבומם "Statues" , שהוציא מתוכו שני להיטים: "Familiar Feeling" , שהגיע למקום העשירי בבריטניה, ו-"Forever More" , שהגיע למקום ה-17. לאחר צאת האלבום, בריידון ומרפי הפסיקו את מערכת היחסים הרומנטית שלהם, ולאחר סיבוב הופעות פירקו את הלהקה.

== קישורים חיצוניים ==
* 

* [http://www.whosampled.com/Moloko/ רשימת הסימפולים של שירי מולוקו]

קטגוריה:צמדים מוזיקליים בריטיים
קטגוריה:אמני מוזיקה אלקטרונית בריטים
קטגוריה:להקות פופ בריטיות
קטגוריה:להקות שהוקמו בשנת 1995
אבא מרי בן אליגדור

רבי אַבָּא מָרִי בֶּן אֶלִיגְדוֹר שֶׂן נַגָּרִי (לעיתים: סן או סניור, אשתרוק דה נובס) היה מלומד יהודי פרובנסלי, ומחכמי פרובנס ברבע הראשון של המאה ה-14. מלבד עיסוקו בתלמוד היה אבא מרי גם פילוסוף, אסטרונום ורופא.

אבא מרי חי בעיר סלון . שנות לידתו ופטירתו המדויקות אינן ידועות, ואולם נכתב כי בשנת ה'צ"ה, 1335, כבר היה זקן בא בימים.

==יצירתו==
יצירתו של אבא מרי בן אליגדור חבקה את כל תחומי העניין שלו, לפי רבי אברהם אבן לטיף, חיבר אבא מרי ספרים בחכמת הטבע, ההיגיון, הפילוסופיה, פירושים על המקרא ועל ספר איוב, חידושים על כמה ממסכתות התלמוד הבבלי ועל פרקי דרבי אליעזר. חלק מכתביו אלו השתמרו ונמצאים בספריות ברחבי אירופה.

משה שטיינשניידר הסתפק אם לייחס לאבא מרי את כתיבת המבוא ליסודות, ספרו של אוקלידס, אך לדעת לוי גינצבורג בערכו של אבא מרי באנציקלופדיה היהודית, אין מקום לספק בנושא זה, ואבא מרי הוא אכן מחבר המבוא. 

==תלמידיו==
מבין תלמידיו של אבא מרי נודעו: קלונימוס בן קלונימוס והאסטרונום שמואל בן יהודה ממרסיי. האחרון כתב עליו בהקדמתו לעותק של אלמגסט: .

==קישורים חיצוניים==
* 
* 
* 
*

==הערות שוליים==

קטגוריה:חכמי פרובנס
קטגוריה:פילוסופים יהודים צרפתים
קטגוריה:מחברי ספרי עיון יהודים
קטגוריה:אסטרונומים יהודים
קטגוריה:אסטרונומים צרפתים
קטגוריה:רופאים יהודים צרפתים
קטגוריה:צרפתים במאה ה-14
מדד שמידט לדירוג כאב מעקיצות

קיטלוג של כמה המינים המכאיבים ביותר במדד שמידט, ביניהם: הצרעה Synoeca surinama, [[נמלת הקליע (Paraponera clavata), שני מיני צרעת טרנטולה (Pepsis) וצרעת ענק אסייתית.]]

מדד שמידט לדירוג כאב מעקיצות (באנגלית: Schmidt sting pain index) הוא דירוג סולם כאב של הכאב היחסי מעקיצות של חרקים מסדרת הדבוראים. המדד הוא בעיקר פרי עבודתו של האנטומולוג האמריקאי ג'סטין שמידט (Justin Orvel Schmidt; 1947-2023) במרכז מחקר הדבורים על שם קרל היידן (Carl Hayden) באריזונה. שמידט פרסם מספר מחקרים בנושא, וטען כי נעקץ על ידי מרבית החרקים העוקצים המשתייכים לסדרת הדבוראים.

המאמר המקורי שלו ב-1983 ניסה לקבוע שיטה ולהשוות את התכונות ההמוליטיות (תמס דם) של ארס החרקים. המדד הכלול במאמר התחיל מ-0 עבור עקיצות שהיו בלתי יעילות לחלוטין כנגד בני אדם, התקדם למדד 2 של הכאב המוכר כמו עוקץ דבורת הדבש או מין הצרעות הנפוץ (Vespula vulgaris) וסיים במדד 4 עבור העקיצות הכואבות ביותר. הצרעה מהסוג Synoeca, נמלת הקליע והצרעה מסוג Pepsis הם החרקים היחידים בדרגה זו. לסיכום, חלק מהתיאורים של הדוגמאות הכואבות ביותר מוצגות במאמר, לדוגמה עקיצת נמלת הקליע מחוללת כאב מידי מייסר וחוסר תחושה ועד לחץ דומה לחוד עפרון, כמו גם רעידה בצורת רצון בלתי נשלט לנער את האיבר הפגוע.

בהמשך חידד שמידט את הסולם, כשהשיא היה מאמר שפורסם ב-1990, המסווג עקיצות של 78 מינים ו-41 סוגים של דבוראים. שמידט תיאר בפרוטרוט באופן ססגוני חלק מחוויותיו.

במאמריו שמידט לא נקב במדד שונה מחמשת הערכים (בין 0 ל-4), אבל במאמר שהופיע בכתב העת Outside מ-1996 הוא ציין דרגות ביניים כדוגמת 1.2 עבור נמלת האש. בטור "The Straight Dope" מהעיתון Chicago Reader מ-2012 ציין עורך הטור ססיל אדמס כי שוחח עם שמידט והלה הודה שדרגות ביניים אלו "הוצאו ממנו בעורמה" על ידי כתב ה-Outside.

בספטמבר 2015 הוענק לשמידט במשותף עם מייקל סמית (שחקר השפעת עקיצת דבורים על חלקים שונים בגוף) פרס איג נובל בפיזיולוגיה ואנטומולוגיה בשל מחקרם על הדבוראים.

==קישורים חיצוניים==
*[http://www.tapuz.co.il/blogs/viewentry/1931970 העקיצה הכי מכאיבה בעולם]
<div class="mw-content-ltr">
*[http://www.compoundchem.com/2014/08/28/insectvenoms/ The Chemical Compositions of Insect Venoms] - Includes a graphical representation of the index
*[http://www.compoundchem.com/wp-content/uploads/2014/08/The-Schmidt-Insect-Sting-Pain-Index.pdf The Schmidt Insect Sting Pain Index]
*May Berenbaum. [https://watermark.silverchair.com/ae49-0068.pdf?token=AQECAHi208BE49Ooan9kkhW_Ercy7Dm3ZL_9Cf3qfKAc485ysgAAAaswggGnBgkqhkiG9w0BBwagggGYMIIBlAIBADCCAY0GCSqGSIb3DQEHATAeBglghkgBZQMEAS4wEQQMPXqYw9wFee4-A6rfAgEQgIIBXhITL99aVpKYvyxStd09VsD925IHsVRvSenO2rrm2C_ypisI6_gMsfmQm4XSfpIpwCpYEVtn4rnob40boNlnV5DUfqZICFY0uPsrZE99MnZOs4QY5r227oTD6I-OACv5fHWqWdEmdMfDL_0jIm_fLBNibOMXl1IhVpgOctnit4cKiJjuxFsZ_cEOlD76oRjb-ftPLeC4AEeEa7miQYA04YBjyecAtN1hMdC4cCblEyh4XfKq9rUOhzFh-ZfvVHey3zsVPZL-VP-twfMOKVtr6k356Jmm1eTnRjhjfUOqHANL_HqnOkRsDSh-fqfCux-1GD4aBLMbrSOx7EuwIvO9P9ceaRpZRaw89hlBo5eky-UrXaXSQSjYa8rw9ApF4jQ3UXbkliawPQIQXdVwmZq69QieuCpBDKg0yODLKDe_d70049Tydhre6TwYKp9gn3y9tQwPdB2trBjI8MfC10dA A Stinging Commentary]". American Entomologist. 2003
*Richard Conniff. "[http://discovermagazine.com/2003/jun/featstung/ Stung: How tiny little insects get us to do exactly as they wish]". Discover. June 2003
</div>

==הערות שוליים==

שמידט
קטגוריה:דבוראים ארסיים
סוזן וולטרס

סוזן וולטרס (באנגלית: Susan Walters; נולדה ב-28 בספטמבר 1963) היא שחקנית ודוגמנית עבר אמריקאית.

==ביוגרפיה==
סוזן וולטרס נולדה באטלנטה, ב-1981 זכתה כנציגת ג'ורג'יה ב-Miss Teen All American, תחרות יופי לנערות מרחבי ארצות הברית.

== קריירה ==
ב-1983 החלה לשחק באופרת הסבון התאהבות והיא השתתפה במספר הפקות של אהרון ספלינג וביניהם במיני סדרה "אלביס ואני", בה גילמה את פריסיליה פרסלי ובמלרוז פלייס. היא שיחקה תפקיד אורח בסדרה CSI: מיאמי ובשני פרקים של סיינפלד.

ב-1999 שיחקה בסרט של ערוץ דיסני "חוש סוס". בין השנים 2001 ועד 2004 השתתפה בתפקיד קבוע בסדרה צעירים חסרי מנוח, ב-2009 שיחקה בדרמת הנעורים "מגרש ביתי" כמנהלת בית הספר בו לומדים גיבורי הסדרה ובאותה שנה החלה לשחק בסדרה יומני הערפד.

משנת 2011 משחקת וולטרס בסדרת הנוער "זאב צעיר" בתפקיד המורה לביולוגיה ואימה של הדמות הראשית לידיה. באותה שנה שיחקה בקומדיה "ביג מאמא 3: הבן כמו האבא" בכיכובו של מרטין לורנס.

בשנת 2018 התארחה בסדרות הטלוויזיה "NCIS", משפחת פוסטר" ו-"הפלאש" בתפקיד של ד"ר קרלה טאנהאוזר.

== חיים אישיים ==
היא נישאה ללינדן אשבי בשנת 1986 ושיחקה לצידו בסדרת הנוער "זאב צעיר", לזוג שתי בנות.

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:זוכות בתחרויות יופי אמריקאיות
קטגוריה:אמריקאיות שנולדו ב-1963
קטגוריה:אמריקאים שנולדו ב-1963
אלכס קאפ הורנר

אלכס קאפ הורנר (באנגלית: Alex Kapp Horner; נולדה ב-5 בדצמבר 1969) היא שחקנית אמריקאית.

==ביוגרפיה==
קאפ הורנר נולדה בניו יורק, היא החלה את הקריירה שלה כחברה בצוות הבידור הקומי The Groundlings.

בשנות התשעים היא החלה להופיע בטלוויזיה ושיחקה בסדרות "שולחן לחמישה", "ג'אג", "סיינפלד" (כחברה של ג'ורג' קוסטנזה המסרבת לסיים את מערכת היחסים עמו), "חברים" ו-"ER".

ב-1995 הופיעה בסרט הטלוויזיה "תפילה של אמא" עם לינדה המילטון.

בשנת 2006 התחילה לשחק בתפקיד הראשי של לינדזי בקומדיה "כריסטין הישנה", למשך 5 עונות עד 2010. 

בשנת 2009 שיחקה בקומדיה "נערת מזג האוויר" בכיכובה טרישה אוקלי.

== חיים אישיים ==
קאפ הורנר היא בוגרת תואר בהיסטוריה ממכללה, היא נשואה ואם לשתי בנות.

==קישורים חיצוניים==

קטגוריה:ניו יורק: אישים
קטגוריה:שחקניות קולנוע וטלוויזיה אמריקאיות
קטגוריה:בוגרות דארטמות' קולג'
קטגוריה:בוגרי דארטמות' קולג'
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
תיאטרון אל-קאסבה

תיאטרון אל-קאסבה (ערבית: القصبة مسرح) הוא תיאטרון ובית קולנוע ברמאללה.
==היסטוריה==
קבוצת התיאטרון "אל-קאסבה" הוקמה בירושלים ב-1970, ובאותה שנה נבנה בית התיאטרון ברמאללה. בשנת 1989 המבנה שופץ והחלה בו גם הקרנת סרטי קולנוע. בשנת 1998 הועברה פעילות התיאטרון והקולנוע למבנה שבו פעל קולנוע "אל-ג'מיל" עד 1987. המבנה שופץ והורחב בשנות ה-90, ונקרא מאז "אל-קאסבה תיאטרון וסינמטק" וכולל מספר אולמות. במקום פועל אולם קולנוע, ולהקת תיאטרון בניהולו של השחקן ג'ורג' איברהים.

בתיאטרון נערכים מפגשים והפקות רבות של אמנים פלסטינים, שחקנים ואנשי קולנוע. בתחילת 2002 התיאטרון אירח את חתני פרס נובל לספרות וולה סויינקה וז'וזה סאראמאגו. כמה שבועות לאחר מכן, במהלך מבצע חומת מגן, פלשו כוחות צה"ל לרמאללה ופשטו על התיאטרון. 

בשנת 2011 נפתח בתיאטרון בית ספר למשחק.
==לקריאה נוספת==
* מסעוד חמדאן, "[https://www.jstor.org/stable/23443768?seq=1 תיאטרון פלסטיני במדינה היהודית: ציוני דרך 2006-1967]", זמנים: רבעון להיסטוריה 99 (2007), עמ' 62-54.
* ראובן שניר, "ראשיתו של התיאטרון הפוליטי הפלסטיני: קרקאש של סמיח אל-קאסם", המזרח החדש 35 (1993), עמ' 147-129.

== קישורים חיצוניים ==

* 

==הערות שוליים==

קטגוריה:הרשות הפלסטינית: תרבות
קטגוריה:רמאללה
אל-קאסבה
אהרן איפלה

אהרן איפָּלֶה (Aharon Ipalé; 27 בדצמבר 1941 - 27 ביוני 2016) היה שחקן ישראלי ששיחק בהפקות קולנוע וטלוויזיה אמריקאיות רבות.

==ביוגרפיה==
נולד בשם אהרן יפלח במרוקו ועלה לישראל עם משפחתו בגיל 8. המשפחה הגיעה בתחילה למעברת מחנה ישראל. לאחר סיום שירותו בצה"ל יצא ללימודי משחק בלונדון. בתום לימודיו השתתף בסדרות טלוויזיה בריטיות ובסרט כנר על הגג (1971). בזכות הופעתו ב-1973 במיני-סדרה הבריטית "משה", לצד ברט לנקסטר, בתפקיד יהושע בן נון, זכה לקבל תפקידים בהוליווד.

הסרט הראשון באורך מלא שבו כיכב היה הסרט "מאדרון" בשנת 1970.
הוא השתתף בסרטים רבים, ביניהם סרט הטלוויזיה האמריקאי על מבצע אנטבה (1977, Raid on Entebbe),"אישתר" (1987), "המומיה" משנת 1999 בתפקיד פרעה, "המומיה חוזרת", ו"מלחמתו של צ'רלי וילסון" (2007). בישראל השתתף בסרט "גשר צר מאד" של ניסים דיין בשנת 1985 ובסרט "כבוד" (2010).

במהלך הקריירה שלו שיחק בסדרות טלוויזיה רבות, ביניהן "הוואי חמש-אפס", "קוג'אק", "המלאכיות של צ'רלי", "מקגיוור", "מיאמי מחלק מוסר", ו"שושלת". בשנת 2015 השתתף בסדרת הטלוויזיה The Brink ("הסף") של HBO בתפקיד ראש ממשלת ישראל.

בשנת 2012 שב להתגורר בישראל, אולם המשיך להשתתף בהפקות בחו"ל.
אהרון איפלה נפטר ממחלת הסרטן ב-27 ביוני 2016. הותיר אחריו בת אחת, ונטמן בבית העלמין הדרום.

==קישורים חיצוניים==

* 
* 
* 

==הערות שוליים==

קטגוריה:מהגרים מישראל לארצות הברית
קטגוריה:עולים לאחר קום המדינה: 1948–1950
קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה ישראלים
קטגוריה:אישים הקבורים בבית העלמין הדרום
קטגוריה:ישראלים ילידי מרוקו
קטגוריה:ישראלים שנפטרו מסרטן
קטגוריה:ישראלים שנולדו ב-1941
קטגוריה:ישראלים שנפטרו ב-2016
שהר-י סוח'תה

קנקן בן 5000 שנים מהאתר
שַהְר-י סוּחְ'תֶה (בפרסית: شهرِ سوخته, "העיר השרופה") הוא אתר ארכאולוגי מתקופת הברונזה, השוכן בפרובינציית סיסתאן ובלוצ'סתאן, על גדת נהר הלמנד שליד כביש זאהדאן-זאבול. ביולי 2014 האתר נכנס לרשימת אתרי המורשת העולמית של אונסק"ו.

הסיבות לעלייתה ולנפילתה של העיר עדיין לא ידועות. חפצי אמנות שנמצאו במקום מצביעים על חוסר התאמה לתרבויות שכנות בנות הזמן. ייתכן כי שהר-י סוח'תה תוכל להוות עדות לקיומה של ציוויליזציה שהתקיימה ממזרח לפרס והייתה נפרדת מזו של מסופוטמיה.

==ארכאולוגיה==
שהר-י סוח'תה, המשתרעת על פני 1510 דונם, היא אחת הערים הגדולות ביותר מן התקופה העירונית המוקדמת. בחלקה המערבי נמצא בית קברות גדול, המשתרע על כ-25 הקטרים. בבית הקברות יש 25,000–40,000 קברים עתיקים.
תחילת ההתיישבות מתוארכת לסביבות 3200 לפנה"ס. העיר עברה ארבע תקופות התיישבות ונשרפה שלוש פעמים לפני שננטשה סופית ב-1800 לפנה"ס.

האתר התגלה ונחקר בידי אורל שטיין בתחילת המאה העשרים.

בין השנים 1967–1978 נערכו חפירות באתר מטעם המכון האיטלקי לחקר אפריקה והמזרח (Istituto italiano per l'Africa e l'Oriente (IsIAO)) בראשות מאוריציו טוסי. החפירות התחדשו בחסות הארגון למורשת תרבות ותיירות איראן. בראש צוות החפירות עמד סייד מנצור סייד סג'אדי.

רוב הממצאים מהאתר תוארכו לתקופת 2700–2300 לפנה"ס. הממצאים מעידים כי העיר הייתה מוקד של דרכי מסחר שקישרו את מסופוטמיה ואיראן עם תרבויות מרכז אסיה ותת-היבשת ההודית, ואף עם סין.

באזור סיסתאן, אזור מדברי השוכן בין אפגניסטן לפקיסטן, נמצאו עד כה כ-900 אתרים ארכאולוגיים המתוארכים לתקופת הברונזה. אתר גדול שכזה הוא שהדאד (פרסית: شهداد).

==ממצאים==
שחזור האיור על כלי חרס משהר-י סוח'תה, המחצית השנייה של האלף השלישי לפנה"ס
הנפשת האיור שנמצא על כלי חימר בשהר-י סוח'תה, מוצג כיום במוזיאון הלאומי של איראן
* בינואר 2015 נמצאה פיסת עור מקושטת ומעוטרת.
* בדצמבר 2014 נמצא באתר ספל שיש ייחודי.
* בדצמבר 2006 מצאו הארכאולוגים את העין המלאכותית הקדומה ביותר בעולם. לעין המלאכותית צורת חצי כדור וקוטרה כ-2.5 ס"מ. היא מורכבת מחומר קל מאוד, כנראה משחת ביטומן. חלקה החיצוני של העין מכוסה בשכבה דקה של זהב ומעוטר בעיגול מרכזי (שאמור לסמל את הרשתית) ובקווי זהב המעוצבים כקרני השמש. העין המלאכותית נמצאה לצד שרידי אישה שגובהה 1.82 מ', גבוהה בהרבה מגובהן הממוצע של נשות התקופה. משני צדי העין נוקבו חרירים זעירים, דרכם ניתן היה להשחיל חוט זהב שהחזיק את העין במקומה. בדיקת מיקרוסקופ גילתה כי בארובת העין יש שרידים של חוט הזהב, כך שניתן להניח כי האישה השתמשה בעין המלאכותית במהלך חייה. שלד האישה תוארך לתקופת 2900–2800 לפנה"ס.
* בשהר-י סוח'תה נתגלו משחק השש-בש, קוביות משחק וזרעי הכרוויה (קימל) הקדומים ביותר בעולם, כמו גם חפצי מתכת שונים.
* באתר נמצאה גולגולת אנושית המעידה כי בוצע בה ניתוח מוח.
* בגביע חימר שנמצא באתר רואים הארכאולוגים עדות ראשונה להנפשה.

==קישורים חיצוניים==

* 

==הערות שוליים==

קטגוריה:איראן: אתרי מורשת עולמית
קטגוריה:איראן: אתרים ארכאולוגיים
קטגוריה:סיסתאן ובלוצ'סתאן
הראיון המרכזי

הנפה המרכזית הוא נפה הממוקם במרכז העיר סנקט פטרבורג. זהו אחד האזורים המתוירים בעיר, ובתחומה נמצאת שדרת המסחר המרכזית נבסקי פרוספקט. הוקמה בשנת 1994 תוך איחוד שלושה נפות ותיקות.

הנפה ממוקמת בחלק ההיסטורי המרכזי של העיר וגובלת מצפון מזרח בנהר נייבה, מדרום גובלת עם נפת האדמירליות בתעלת אובוודני. ממערב גבולה עובר מגשר הארמון, חלק משדרות האדמירליות, רחוב גורוחובאיה, חלק משדרת זאגורודני, רחוב זווניגורוד ולאורך רחוב קונסטנטין זאסלונוב היוצא לגדת תעלת אובוודני.
==אתרים בעלי עניין==
*סמולני - מושב מינהל העיר סנקט פטרבורג
*בניין האקדמיה לתעשייה קלה - מטה המשטרה העירונית
*שדרת סובורוב
*נבסקי פרוספקט
*כיכר הארמון
*ארמון החורף
*בית העלמין טיחווינסקויה
*אולם קונצרטים אוקטייברסקי

==קישורים חיצוניים==

* 

קטגוריה:סנקט פטרבורג: נפות
קארוי

קארוי (Károly) הוא שם פרטי נפוץ בהונגרית, המקביל ל או , ומשמש לעיתים גם כשם משפחה. האיות Károlyi משמש תמיד כשם משפחה.

קטגוריה:שמות משפחה
קטגוריה:שמות פרטיים לגברים
רישיון נהיגה

רישיון הנהיגה הראשון בעולם, הוצא ל[[קרל בנץ בשנת 1888]]
דוגמה לגב רישיון נהיגה (צד ב') בגרמניה
רישיון נהיגה הוא אישור המקנה לבעליו את הזכות החוקית לנהוג ברכב מסוג מסוים. קיימים סוגים שונים של רישיונות נהיגה, על פי סוגי הרכב השונים ונתונים נוספים. בכל מדינה נהוגים חוקים שונים המסדירים את קבלת הרישיון.

==בישראל==

בישראל ניתן להוציא רישיון נהיגה על פי מדרג גילים בהתאם לסוג הרכב. קבלת הרישיון כרוכה במעבר בדיקות רפואיות, מבחן עיוני (תאוריה) ומבחן נהיגה מעשי (טסט), אליו ניתן לגשת רק לאחר מעבר כמות מינימלית של שיעורים נדרשים.

קטגוריה:תעודות זיהוי
קטגוריה:דיני תעבורה
קטגוריה:ניהול תחבורה
קטגוריה:רישוי
קטגוריה:נהיגה
גייוואן

גייוואן הניצב אל מול מגש תה.
גייוואן (מילולית: "קערה עם מכסה"; באנגלית: Gaiwan; נקרא גם ז'ונג; בסינית פשוטה: 盖碗; בסינית מסורתית: 蓋碗) הוא כלי סיני המורכב מקערה, צלוחית ומכסה, ומשמש לחליטת עלי תה ולשתיית התה לאחר־מכן. הכלי הומצא בתקופת שושלת מינג.

== היסטוריה ==
לפני שושלת מינג (1368–1644), תה נצרך בדרך־כלל ישירות מן הקערה שבה הוא היה מוכן. אשף התה ליו-יו הסביר שקערה מיוחדת זו צריכה להיות גדולה דיו על מנת לאפשר לבצע בה את הפעולות הנדרשות לצורכי החליטה, אך קטנה מספיק כדי שיהיה נוח לאחוז בה לצורך שתיית התה. המונח עבור הכלי שענה על הדרישות האלו היה צ'וואן (茶碗; שפירושו "קערת תה"). השינויים שחלו במהלך שושלת מינג הן בטקס התה והן בהכנת התה הם אלו שהולידו את הגייוואן.

== עיצוב ==
כלי הגייוואן מורכבים משלושה חלקים: צלוחית, קערה ומכסה. הם מיוצרים ממגוון רחב של חומרים, בהם פורצלן וזכוכית. כלי גייוואן העשויים מחימר ייסין או מירקן מוערכים במיוחד בקרב אספני תה. כלים אלו נוטים להיות קטנים, עם נפח של כ־100–150 מ"ל.

== מטרת הכלי ==
הגייוואן נחשב טוב במיוחד עבור חליטת תה בעל טעמים וניחוחות עדינים, כמו תה ירוק ותה לבן, למרות שבמקרים אלה לא נעשה שימוש במכסה. הרבגוניות של הגייוואן ניכרת במיוחד בהכנת חליטות של תה אולונג בגלל יכולתו המיוחדת של סוג זה להחלט מספר פעמים , אך ניתן להשתמש בגייוואן עבור כל סוג של תה. הגייוואן חשוב בטעימות תה בזכות המשטח הפתוח והמזוגג שלו: עצם המשטח הפתוח מאפשר לצפות בתה בזמן שהוא נחלט, ועצם היותו מזוגג מונע משינוי הטעם והארומה של התה בזמן החליטה. המכסה של הגייוואן מאפשר לחלוט את התה בקערה ולשתות ישירות ממנה (באופן מסורתי המכסה משמש על מנת לחסום את העלים ובעצם־כך להקל על השתייה), או לצקת את התה לתוך מכולה נפרדת.

גייוואן היא השיטה המועדפת לחליטת תה ירוק ותה לבן, שכן הפורצלן הקיים בגייוואן קולט את החום ואינו גורם נזק לתה. שיטה זו מתאימה פחות עבור חליטת תה שחור, שכן המכסה הגדול מאפשר לחום לברוח מהר מדי בזמן תהליך החליטה. כלי הגייוואן נפוצים במיוחד בצפון סין לחליטת סוגי תה ריחניים, דוגמת תה יסמין.

<gallery>
קובץ:YellowGaiwan.jpg|גייוואן בעל מכסה מפורצלן
קובץ:YellowGaiwanLidOff.jpg|גייוואן פתוח העשוי מפורצלן
</gallery>

== דרך שימוש ==
בדרך כלל המשתמש יאחז את שלושת החלקים בו־זמנית בעזרת שתי ידיו. את הצלחת נהוג להחזיק עם אצבעות יד ימין, בעוד האגודל מונח על קצה הקערה. יד שמאל מחזיקה המכסה, אשר משמש לסינון עלי התה טרם השתייה. צורת שימוש זו לרוב דורשת אימון, שכן הנוזל שבכלי נוטה להיות חם.

== ראו גם ==
* תה סיני
* צ'וואן

==קישורים חיצוניים==

קטגוריה:תה
סמל וירג'יניה המערבית

צידו האחורי של הסמל
סמל וירג'יניה המערבית הוא סמלה הרשמי של מדינת וירג'יניה המערבית שבארצות הברית.

הסמל הוא עגול ובעל רקע לבן ובמרכזו סלע שעליו חקוק התאריך 20 ביוני 1863, התאריך שבו נוסדה המדינה והצטרפה לאיחוד, מדינות ארצות הברית שהתנגדו לעבדות בתקופת מלחמת האזרחים האמריקנית. לרגלי הסלע מוצלבים שני רובים ומצנפת פריגית המסמלת את החירות מעבדות שלמענה נלחמה המדינה. משמאל לסלע ניצב אדם המסמל חקלאות, בידו גרזן ומחרשה ולידו צמח התירס. בצד השני עומד אדם המסמל את התעשייה, בידו מכוש ומאחוריו סדן וקורנס. סביב הרקע הלבן, טבעת זהב מעוטרת שבה כתוב למעלה "מדינת וירג'יניה המערבית" ולמטה המוטו בלטינית "Montani Semper Liberi" (אנשי ההרים תמיד חופשיים; וירג'יניה המערבית מכונה גם מדינת ההרים). בין שני הכיתובים, כוכבים שחורים.

מצדו השני של הסמל, נמצא "הסמל הקטן" שמשמש בשינוי קל גם כחותם המושל. מתואר בו אזור חקלאי בין הרים וסביבו המוטו "Libertas E Fidelitate" (חירות מתוך נאמנות).

יוצר הסמל הוא Joseph H. Diss Debar .

==קישורים חיצוניים==

* [https://web.archive.org/web/20160810033936/http://www.sos.wv.gov/public-services/execrecords/Pages/WestVirginiaStateSeal.aspx סמל וירג'יניה המערבית]
* [http://www.legis.state.wv.us/Wrapup/pdfs/Vol.XVIII_issue7.pdf הסמל בחוקת המדינה]

וירג'יניה המערבית
קטגוריה:וירג'יניה המערבית: סמלים
הנרי פול (סרט, 1997)

הנרי פול (באנגלית: Henry Fool) הוא סרט קומדיה שחורה-דרמטית משנת 1997 בבימויו של האל הארטלי. בסרט מככבים תומאס ג'יי ראיין, פארקר פוזי, ג'יימס אורבניאק וליאם אייקן. הסרט זכה בפרס התסריט הטוב ביותר בפסטיבל הקולנוע בקאן בשנת 1998. זהו הסרט הראשון בטרילוגיה של הארטלי.

==תקציר העלילה==
סיימון גרים (מגולם על ידי ג'יימס אורבניאק) הוא פועל תברואה שקט ומופנם המתיידד עם הנרי פול (מגולם על ידי תומאס ג'יי ראיין) – סופר כושל ושנון. סיימון ממעיט במילים והנרי פותח בפניו את עולם הכתיבה. סיימון נאבק לקבל הכרה על יצירותיו המתוארת כ"פורנוגרפית", "רקובות" ו"צואתיות" אך הנרי ממשיך לעודד אותו לכתוב ולפרסם את עבודתו.

הנרי הוא פדופיל מורשע, אנוכי וחלש אופי הסוחב איתו צרור של מחברות להן הוא קורא "הווידוי" המתארות את השתלשלות האירועים שהובילו למאסרו, כאשר "פותה" על ידי נערה "מניפולטיבית ואכזרית" בת 13 לקיים יחסי מין, בידיעה כי הנרי לא יוכל לסרב. סיימון אסיר תודה למאמציו של הנרי, מבטיח לו כי יעזור לו לפרסם את "הווידוי" אך כאשר מגיעה הצלחה והצעה לחוזה עם הוצאת ספרים, המו"ל מסרב לכך וסיימון מתקפל. סיימון ממשיך להצליח וזוכה בפרס נובל לשירה, ובעודו נוסק לגבהים, הנרי, שנשא את פיי (מגולמת על ידי פארקר פוזי) – אחותו של סיימון לאישה, מתדרדר תהומה. הוא החליף את סיימון בעבודת התברואה ומבלה את זמנו בשתייה בברים זולים ומשמש דוגמה רעה לבנו הקטן נד (מגולם על ידי ליאם אייקן). עברו הפלילי של הנרי שב ומאיים והלה נעזר בסיימון כדי לברוח מן הארץ.

==ביקורת==
הסרט קיבל ביקורות חיוביות מאוד. האתר Rotten Tomatoes נתן לסרט תוצאה של 89%, המבוססת על ידי 27 מבקרים.

==קישורים חיצוניים==

קטגוריה:סרטי 1997
קטגוריה:סרטים אמריקאיים
קטגוריה:סרטי קומדיה שחורה אמריקאיים
קטגוריה:סרטי דרמה אמריקאיים
קטגוריה:סרטים על סופרים
קטגוריה:סרטים עצמאיים
קטגוריה:סרטי דרמה קומית
מיון שייקר

אנימציה של מיון שייקר
מיון שייקר, הידוע גם בשם מיון בועות דו כיווני, מיון קוקטייל, מיון מרטיני, שייקר סוג (אשר יכול להתייחס גם גרסה של בחירת סוג), מיון אדווה, מיון דשדוש דשדוש, או מיון הסעות, הוא וריאציה של מיון בועות שהוא גם אלגוריתם מיון יציב וגם מיון השוואתי. האלגוריתם נבדל ממיון בועות בכך שהוא ממיין לשני הכיוונים בכל מעבר על הרשימה. אלגוריתם מיון זה הוא רק מעט יותר קשה ליישום מאשר מיון בועות, ופותר את הבעיה של "צבים" בתוך מיון בועות. המיון מספק שיפור זמן ריצה שולי בלבד, והסיבוכיות שלו זהה לזו של מיון בועות; כמו מיון בועות, המיון אינו בשימוש מעשי (מיון הכנסה מועדף במיונים פשוטים), אך יש לו שימושים בלימוד.

== פסאדו קוד ==
הצורה הכי פשוטה עוברת על כל הרשימה בכל פעם:
<syntaxhighlight lang="text">
 procedure cocktailShakerSort( A : list of sortable items ) defined as:
 do
 swapped := false
 for each i in 0 to length( A ) - 2 do:
 if A[ i ] > A[ i + 1 ] then // test whether the two elements are in the wrong order
 swap( A[ i ], A[ i + 1 ] ) // let the two elements change places
 swapped := true
 end if
 end for
 if not swapped then
 // we can exit the outer loop here if no swaps occurred.
 break do-while loop
 end if
 swapped := false
 for each i in length( A ) - 2 to 0 do:
 if A[ i ] > A[ i + 1 ] then
 swap( A[ i ], A[ i + 1 ] )
 swapped := true
 end if
 end for
 while swapped // if no elements have been swapped, then the list is sorted
end procedure
</syntaxhighlight>

המעבר הראשון ימינה יעביר את האיבר הגדול ביותר למקומו בסוף הרשימה, והמעבר אחריו שמאלה יעביר את האיבר הקטן ביותר למקומו בתחילת הרשימה. המעבר המלא הנוסף יעביר את האיבר השני הכי גדול והאיבר השני הכי קטן למקומם, וכן הלאה. אחרי i מעברים, האיבר ה-i מההתחלה והאיבר ה-i מהסוף יהיו במקומם, ולא צריכים שיבדקו אותם. על ידי קיצוץ החלק ברשימה שכבר מוין, מספר הפעולות יכול לקטון בחצי (עיין בערך מיון בועות).

== הבדלים ממיון בועות ==
מיון שייקר הוא וריאציה קלה של מיון בועות. הוא שונה בכך שבמקום לעבור על הרשימה מלמטה למעלה, הוא עובר לחלופין מלמטה למעלה ומלמעלה למטה. הוא יכול להשיג ביצועים מעט יותר טובים ממיון בועות רגיל. הסיבה לכך היא שמיון בועות עובר על הרשימה רק בכיוון אחד ולכן יכול להעביר איברים אחורה רק צעד אחד בכל פעם.

דוגמה לרשימה שמראה את הנקודה הזו היא הרשימה {2,3,4,5,1}, שתצטרך רק מעבר אחד של מיון שייקר, אבל במיון בועות רגיל תזדקק לארבעה מעברים. אולם מעבר אחד של מיון שייקר צריך להיספר כשני מעברים של מיון בועות. בדרך כלל מיון שייקר הוא פחות מפי שניים יותר מהיר ממיון בועות.

אופטימיזציה נוספת יכולה להיות בכך שהאלגוריתם יזכור איפה הייתה ההחלפה האחרונה. במעבר הבא, לא יהיו החלפות מעבר לנקודה זו והמעבר יהיה קצר יותר. לאחר שמיון שייקר עובר לשני הכיוונים, הטווח של ההחלפות האפשריות, שהוא הטווח עליו צריך לעבור, יקטן בכל מעבר, וכך יקטין את זמן הריצה במעט.

== סיבוכיות ==
הסיבוכיות של מיון שייקר בסימון אסימפטוטי הוא <math>O(n^2)</math> במקרה הגרוע ובמקרה הממוצע, אבל הוא מתקרב ל <math>O(n)</math> אם הרשימה ברובה ממוינת לפני ביצוע המיון. לדוגמה, אם כל איבר נמצא במקום ששונה בלא יותר מ-k (k ≥ 1) מהמקום בו הוא יסיים, הסיבוכיות של המיון הופכת להיות <math>O(kn)</math>.

== הערות שוליים ==

קטגוריה:אלגוריתמי מיון
עונת 1959/1960 בליגה הלאומית בכדורסל

עונת 1959/1960 בליגה הלאומית בכדורסל הייתה העונה השישית של הליגה. הליגה כללה 12 קבוצות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו גבעת חיים והפועל רמת גן. העונה הסדירה החלה ב-19 בפברואר 1960 הסתיימה ב-20 בנובמבר 1960 בניצחון של הפועל תל אביב בפעם הראשונה בתולדותיה.

בהתאם לתוצאות העונה הפועל אשדות יעקב ירדה ליגה.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||הפועל תל אביב||22||20||2||1463||1143|| 320||42
|-
|2||מכבי תל אביב ||22||18||4||1585||1233||352||40 
|-
|3||הפועל חיפה||22||15||7||1523||1360||163||37
|-
|4||הפועל משמר העמק||22||13||9||1374 ||1327||47||35 
|-
|5||הפועל חולון||22||12||10||1406||1417||11-||34 
|-
|6||מכבי קריית מוצקין||22||11||11||1349||1458||109-||33
|-
|7||מכבי ירושלים||22||11||11||1415 ||1456||41-||33
|-
|8||הפועל רמת גן||22||9||13||1306 ||1326||20-||31
|-
|9||הפועל גבעת חיים||22||7||15||1228||1392||164-||29
|-
|10||הפועל ירושלים||22||7||15||1328 ||1454||126-||29
|-
|11||מכבי דרום תל אביב||22||5||17||1218||1461||243-||27
|-bgcolor=#ffcccc
|12||הפועל אשדות יעקב||22||4||18||1231||1410||179-||26
|}

==קישורים חיצוניים==
* [http://basket.co.il/history.asp?cYear=1960&lang= מידע מאתר מנהלת הליגה]
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/35 עמודים 68-69]

קטגוריה:1959 בישראל: ספורט
קטגוריה:עונות בליגה העליונה בכדורסל בישראל
קטגוריה:1960 בישראל: ספורט
קטגוריה:תחרויות כדורסל ב-1959
קטגוריה:תחרויות כדורסל ב-1960